Príloha 1

Postup pri predaji akcií Unibanky a. s., ktoré sú majetkom Slovenskej republiky v správe Ministerstva pôdohospodárstva Slovenskej republiky.

1.	Ministerstvo pôdohospodárstva SR (ďalej len MP SR) predloží na rokovanie vlády SR na schválenie návrh na zaradenie akciového podielu MP SR v Unibanke, a. s. (ďalej len banka) do privatizačného procesu.
2.	Vláda SR predloží návrh na zaradenie majetkovej účasti štátu na podnikaní spoločnosti UniBanka, a. s. do zoznamu majetkových účastí štátu na podnikaní iných právnických osôb zahrnutých do privatizácie na rokovanie NR SR.
3.	Na základe uznesenia vlády SR a  NR SR, MP SR ako zakladajúci akcionár zadá banke vypracovať návrh privatizačného projektu na akciový podiel v správe MP SR. 
4.	Banka predloží návrh privatizačného projektu MP SR. MP SR posúdi projekt a vypracuje k nemu stanovisko.
5.	Návrh projektu spolu so stanoviskom MP SR sa následne predkladá MH SR.
6.	MH SR v spolupráci s FNM SR a MP SR  vypracuje návrh zmluvy o predaji uvedených akcií s UniCredito Italiano S. p. A.
7.	MH SR predloží na rokovanie vlády SR návrh na vydanie rozhodnutia o privatizácii majetkovej účasti štátu spolu s návrhom zmluvy o predaji a kúpe. 
8.	Po schválení odpredaja akcií vo vláde SR a prijatí uznesenia sa môže realizovať odpredaj akcií banky. 
9.	Výnosy z odpredaja akcií v správe MP SR budú majetkom Fondu národného majetku (ďalej len fond).  
10.	Fond predloží na základe súhlasného stanoviska MH SR návrh na použitie výnosu z predaja akcií MP SR v banke na rokovanie vlády SR a po schválení na rokovanie a schválenie Národnou radou Slovenskej republiky.